ไพลอนคว้า13งานรวดรับ140ล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ไพลอนคว้า 13 งาน กวาด 140 ล้านบาท บริษัทอสังหาริมทรัพย์ชื่อดังจ้างงานเสาเข็ม
บริษัท ไพลอน (PYLON) เปิดเผยว่า บริษัทได้รับการยืนยันการจ้างงานเสาเข็มเจาะของโครงการใหม่จำนวนทั้งสิ้น 13 โครงการ รวมเป็นจำนวนเงิน 140,176,108.13 บาท (รวมภาษีมูลค่าเพิ่ม) 
สำหรับงานที่ได้รับงานเสาเข็มเจาะ อาทิ งานอาคารโครงการ อาคารที่พักอาศัย เดอะ สตาร์ เอสเตท แอท นราธิวาส 2 ของบริษัท อีสเทอร์น สตาร์ เรียลเอสเตท ระยะเวลาก่อสร้าง 79 วัน 
บริษัท แอล.พี.เอ็น. ดีเวลลอปเมนท์ (LPN) ให้ทำโครงการลุมพินี เพลส รัชโยธิน ระยะเวลา 45 วัน โครงการสะพานข้ามแยกสวนสมเด็จ จ.นนทบุรี กำหนด 70 วัน โครงการ เดอะรูม เอส 9 ของบริษัท แลนด์ แอนด์ เฮ้าส์ (LH) นาน 63 วัน และโครงการคอนโดเลต บางกะปิ ของบริษัท พฤกษา เรียลเอสเตท (PS) ระยะเวลา 48 วัน
ด้านราคาหุ้น PYLON รับข่าวดี ปิดที่ 1.90 บาท บวก 0.07 บาท หรือ 3.83% แต่มูลค่าการซื้อขายเบาบาง 2.11 แสนบาท 
ก่อนหน้านี้ นายบดินทร์ แสงอารยะกุล กรรมการรองผู้จัดการใหญ่ บริษัท ไพลอน ยืนยันว่าแนวโน้มรายได้ปีนี้ยังเป็นตามเป้าหมายที่วางไว้ระดับ 600700 ล้านบาท ซึ่งรายได้ 600 ล้านบาท จะมาจากธุรกิจรับเหมาฐานรากหรืองานเสาเข็มเจาะของบริษัท ไม่รวมรายได้จากบริษัทลูกชื่อเอ็กซิลอน
ปัจจุบันบริษัทมีงานในมือประมาณ 300 ล้านบาท ซึ่งจะทยอยรับรู้รายได้ภายในปีนี้ 220 ล้านบาท และยังรอเซ็นสัญญาอีกประมาณ 100 ล้านบาท 
“ไตรมาสแรกกำไรและรายได้ลดลง เนื่องจากปริมาณงานที่ลดลงตามภาวะเศรษฐกิจ และการชะลอตัวของโครงการภาครัฐ หลังจากได้รับผลกระทบจากปัจจัยทางการเมือง แต่เชื่อว่าตั้งแต่ไตรมาส 2 ไปจนถึงสิ้นปีคาดจะมีงานใหม่”